Ενδεικτική απάντηση

α. Θα επέλεγα τα βοοειδή για παραγωγή κρέατος καθώς πρώτον στην Ελλάδα υπάρχει έντονη ελλειμματικότητα και ξοδεύουμε τεράστια ποσά για την εισαγωγή του, δεύτερον, θα αξιοποιήσω τους βοσκότοπους οι οποίοι διαφορετικά θα έμεναν ανεκμετάλλευτοι και τρίτον, στην Ελλάδα εμφανίζεται έντονη ζήτηση του εγχώριου κρέατος, δηλ. του κρέατος που προέρχεται από ζώα που γεννήθηκαν, παχύνθηκαν και σφάχτηκαν στην Ελλάδα καθώς γενικά θεωρείται πιο ασφαλές, ιδίως σε περιόδους έντονων διατροφικών κρίσεων.  
 
β. Θα επέλεγα τη φυλή Λιμουζέν (Limousine) καθώς προσαρμόστηκε εύκολα στα ελληνικά δεδομένα και διαδόθηκε ευρέως σε όλη τη χώρα ενώ παράλληλα οι εκτροφείς είναι ικανοποιημένοι από τα παράγωγα που παίρνουν και την πάχυνση των παραγόμενων μοσχαριών που αποδεικνύεται από τον μεγάλο αριθμό σε αγέλες ελεύθερης βοσκής με καθαρόαιμους ταύρους Λιμουζέν στη χώρα μας.
 
γ. Ναι, καθώς η ελεύθερη βόσκηση είναι η πλέον κατάλληλη για βιολογική εκτροφή.

